વડોદરા : ગુજરાતની સ્થાનિક સ્વરાજયની ચૂંટણી પ્રક્રિયા પર સુપ્રીમ કોર્ટે બ્રેક મારતાં આજે વડોદરામાં રાજકીય મોરચે સોંપો પડી ગયો હતો. આગામી દિવસમાં સુપ્રીમ કોર્ટ કેવું વલણ અપનાવશે તે વિશે અનેક તર્ક વિર્તકો શરૃ થઇ ગયા હતા. ગુજરાતની મહાનગર પાલિકાની ચૂંટણીઓ આગામી દિવસમાં યોજાનાર હતી જેની પૂર્વ તૈયારીના ભાગરૃપે કોંગ્રેસ-ભાજપે ઉમેદવારોની પસંદગી અંગે કસરત શરૃ કરી હતી.